
			JUDEȚUL ALBA
COMUNA SĂSCIORI
CONSILIUL LOCAL
                                                 
                                             HOTĂRÂREA nr. 10/2024
[bookmark: _Hlk156911707]privind modificarea HCL 124/2023 privind aprobarea contractării unei finanțări rambursabile interne în valoare de maxim 26.803.156,48 lei

	Consiliul local al comunei Săsciori, întrunit în ședința publică ordinară în data  de 29.01.2024;
	Examinând:
1. Proiectul de hotărâre nr. 28/23.01.2024 privind modificarea HCL nr.124/2023 privind aprobarea contractării unei finanțări rambursabile interne în valoare de maxim 26.803.156,48 lei;
1. Referatul de aprobare nr. 29/23.01.2024 întocmit de către inițiatorul proiectului de hotărâre, Primarul comunei   Săsciori, dl. Morar Nicolae Florin privind modificarea HCL nr.124/2023 privind aprobarea contractării unei finanțări rambursabile interne în valoare de maxim 26.803.156,48 lei;
1. Raportul de specialitate  nr. 30/23.01.2024  întocmit de Compartimentul de resort din cadrul Primăriei Comunei Săsciori – inspector principal Moga Adriana;
1. raportul de avizare al comisiei de specialitate nr.1 - pentru agricultura, economico-financiară, amenajarea teritoriului și urbanism;
1. raportul de avizare al comisiei de specialitate nr.2 - pentru activităţi social-culturale, culte, învăţământ, sănătate şi familie, muncă,protecţie socială, protecţie copii, tineret şi sport ;
1. raportul de avizare al comisiei de specialitate nr.3 - juridică și de disciplină, protecția mediului și turism;
Ținând cont de:
1. prevederile art. 61, alin.(1) și (2) din Legea nr.273/2006, privind finanţele publice locale, potrivit cărora consiliile locale, pot aproba contractarea de împrumuturi interne  pe termen scurt, mediu şi lung, pentru realizarea de investiţii publice de interes local și  hotărăsc, la propunerea ordonatorului principal de credite, contractarea de împrumuturi, cu votul a cel puţin jumătate plus unu din numărul consilierilor în funcţie;  
1. prevederile art. 61, alin.(3) din Legea nr.273/2006, potrivit cărora autorităţile administraţiei publice locale pot contracta împrumuturi, potrivit legii, numai cu avizul comisiei de autorizare a împrumuturilor locale;
1. prevederile art. 4 alin (2)  din H.G. nr.9/2007 privind constituirea, componenta şi funcţionarea Comisiei de autorizare a împrumuturilor locale, potrivit cărora Responsabilitatea privind oportunitatea contractării/garantării finanţării rambursabile supuse autorizării, selecţia finanţatorului, condiţiile de finanţare rezultate în urma selecţiei finanţatorului, precum şi respectarea destinaţiei finanţării rambursabile revin în totalitate autorităţilor administraţiei publice locale.
1. prevederile art.1 alin (5) din anexa 1 la H.G. nr.9/2007, unitatea administrativ-teritorială, prin ordonatorul principal de credite, care solicită Comisiei autorizarea contractării/garantării unei finanţări rambursabile, în conditiile legii, are obligația de a prezenta, odată cu cererea pentru autorizarea contractării/garantării de finanţare rambursabilă, printre alte documente, hotarârea autorității deliberative a administrației publice locale de aprobare a contractării/garantării finanţării rambursabile, întocmită potrivit anexei nr. 1.2 din actul normativ menționat;
1. prevederile art.129 alin.(1) și alin.(2) lit. b) coroborat cu alin.(4) lit.(b) din OUG 57/2019  privind Codul administrativ, cu modificările şi completările ulterioare, potrivit 

cărora consiliul local aprobă, la propunerea primarului, contractarea şi/sau garantarea împrumuturilor, precum şi contractarea de datorie publică locală prin emisiuni de titluri de valoare, în numele unităţii administrativ-teritoriale, în condiţiile legii;
          În temeiul art. 129 alin.(4) lit. b), art. 139 alin.(3) lit.b) și art.196 alin.(1) lit.a) din OUG nr.57/2019- Codul administrativ:

HOTĂRĂȘTE:
           Art.1 Se modifică art. 1 al HCL nr.124/2023 și va avea următorul cuprins:
[bookmark: _Hlk155172361]    ”Se aprobă contractarea și garantarea cu veniturile proprii - Ipoteca mobiliara asupra veniturilor proprii AAPL si Ipoteca mobiliara asupra contului curent ce urmeaza a se deschide la Banca - de către Comuna Săsciori, a unei finanțări rambursabile interne în valoare de maxim 12.000.000,00 lei  cu o maturitate de maxim 144 luni și o perioadă de tragere de maxim 18 luni.”
           Art.II Se aprobă Anexa 1 atașată la prezenta și se modifică art. 2 al HCL nr.124/2023 care va avea următorul cuprins:
     ”Contractarea finanţării rambursabile prevăzute la art. 1 se face pentru realizarea obiectivelor  de investiții de interes public local prevazute in Anexa nr 1.”
          Art.III Se modifică art.3 al HCL nr.124/2023 și va avea următorul cuprins:
       ”Din bugetul local al Comunei Săsciori se asigură integral plata:
a) serviciului anual al datoriei publice locale;
b) oricăror impozite şi taxe aferente realizării obiectivelor de investiţii de interes local;
c) altor cheltuieli neeligibile ale finanţării rambursabile menţionate la art. 1.”
          Art.IV  Se modifică art. 4 al HCL nr.124/2023 și va avea următorul cuprins:
    ”(1) Pe întreaga durată a serviciului datoriei publice locale, ordonatorul principal de credite are obligaţia să publice pe pagina de internet a Comunei Săsciori următoarele date:
a) hotărârea Comisiei de autorizare a împrumuturilor locale, precum şi orice modificări şi/sau completări ale acesteia;
b) valoarea finanţării rambursabile contractate în valuta de contract;
c) gradul de îndatorare a Comunei Săsciori;
d) durata serviciului datoriei publice locale, cu precizarea perioadei de graţie şi a perioadei de rambursare a finanţării rambursabile;
e) dobânzile, comisioanele şi orice alte costuri aferente fiecărei finanţări rambursabile;
f) plăţile efectuate din fiecare finanţare rambursabilă.
          (2) Datele prevăzute la alin. (1) se actualizează în prima decadă a fiecărui trimestru pentru trimestrul expirat, sub sancţiunile prevăzute de lege.”
          Art.V.  Celelalte articole ale HCL nr.124/2023 rămân neschimbate.
          Art.VI. Prezenta hotărâre se comunică: Instituţiei  Prefectului -  judeţului Alba; Primarului Comunei Săsciori; Compartimentului contabilitate, buget-finanţe,  impozite şi taxe. 
                                                Săsciori, 29 ianuarie  2024


       Preşedinte de şedință,                                               Contrasemnează pentru legalitate,
                  Consilier                                                                   Secretar general UAT
           Glonț Ioan Iulian                                                              Groza Ligia Daniela



























Prezenta Hotărâre a fost adoptată cu un numar de 15 voturi favorabile, valabil exprimate, care reprezintă 100 % din numarul consilierilor în funcție și 100% din numărul consilierilor prezenți.

